**ZAPISNIK 6. REDNE SEJE ŠSFF**

6. redna seja se je pričela v torek, 31. 5. 2022, ob 17:00 v Modri sobi.

**Prisotni\_e svetniki\_ce:** Izidor Ramšak, Hana Kužnar, Maja Šneider (namestnica Luka Oprešnika), Živa Gornik, Sara Svati Sharan, Taja Ivanc, Larina Griessler, Tjaša Šimunić, Nik Keber, Hana Kerin, Klara Vrabl, Gašper Stražišar, Lara Potočnik, Žiga Mecik Rešek (namestnik Marje Zakelšek), Lara Oštrbenk, Brina Minca Herlec, Tamara Šterk, Nika Gradišek, Gregor Gartner, Nesa Vrečer, Neža Vengust.

**Drugi\_e prisotni\_e:** Marko Durdubakov (senator), Nejc Kralj (senator), Jonathan S. Rebetz (prodekan študent), Anika Logar, Sara Ivanovska.

**Opravičeno odsotni\_e svetniki\_e:** Stefan Stojkoski, Luka Oprešnik, Marja Zakelšek.

**Dnevni red:**

1. Določitev dnevnega reda,
2. potrditve zapisnikov,
3. volitve in imenovanja,
4. poročilo predsednice ŠSFF,
5. poročilo prodekana študenta,
6. poročilo s Senata FF,
7. poročilo z Upravnega odbora FF,
8. poročila s komisij in odborov,
9. mnenja o pedagoški usposobljenosti visokošolskih učiteljev in sodelavcev,
10. finance,
11. potrditev novega poslovnika ŠSFF,
12. razno.

**Ad 1.**

Določitev dnevnega reda.

Predsednica Brina Minca Herlec odpre 6. redno sejo ŠSFF in pozdravi prisotne. Potrditev dnevnega reda.

**Sklep:** ŠSFF potrjuje dnevni red 6. redne seje ŠSFF.

**Glasovanje: Za:**  20 **Proti:** 0 **Vzdržani:** 0

**Ad 2.**

Potrditve zapisnikov.

Brina Minca Herlec pove, da smo na mail prejeli Zapisnik 5. Redne seje ŠSFF. Pripomb ni bilo.

**Sklep**: ŠSFF potrjuje Zapisnik 5. redne seje ŠSFF.

**Glasovanje: Za:**  20 **Proti:** 0 **Vzdržani:** 0

**Ad 3.**

Volitve in imenovanja.

Potrditev kandidatk za koordinatorke tutorstva. Imamo 3 kandidatke, od katerih je ena danes odsotna, vsaka kandidira za svojo funkcijo.

Anika Logar kandidira za mesto koordinatorke tutorjev na ravni FF. Je študentka slovenistike in italijanistike in ker se Harris poslavlja, jo je predlagal za svojo namestnico, ker dobro pozna sistem in ima predloge za boljše funkcioniranje tutorstva. Ena izmed pomanjkljivosti, ki jih bo skušala odpraviti, je ta, da tutorji včasih ne sodelujejo pri projektih in jih morajo prositi, kar je pomanjkljivost, zato bo predlagala spremembo pravilnika: vsak tutor mora organizirati oz. biti soorganizator dogodka, kar bi bil pogoj za opravljeno tutorstvo. Trudila se bo tudi za promocijo tutorstva, pri čemer je veliko že storjenega, čeprav FB ni več tako popularen, Instagram in druga socialna omrežja, s katerimi se da doseči še večjo publiko. Tudi sodelovanje z drugimi, odgovarjanje na maile, kar je tako ali tako del koordinatorskega dela. Nik je prosil za dodatno razlago obvezne organizacije dogodkov? Naloga koordinatorja je, da skrbi, da stvari funkcionirajo, vseeno pa je vse stvar oddelka. Če pa pride do težav, jim pomaga. Dobra praksa je bil letos tudi teambuilding (bowling), kar bi se lahko še opravljalo. Vsak tutor pa bi moral soorganizirati en dogodek, ker nekateri tutorji svoje funkcije ne opravljajo dovolj aktivno. Tutorstvo je odločitev in primarni namen je pomoč za lažji prehod na novo stopnjo študija, pa tudi spodbujanje dogajanja na oddelku. Problem nastane, ker nekateri ne sodelujejo pri dogodkih, kar pomeni, da potem dogodkov lahko sploh ne bi bilo. Kdor ima tutorstvo za kreditne točke, mora biti tako ali tako obvezno glavni organizator, ostali bi pa lahko bili soorganizatorji vsaj enega, da povejo, da so dejansko bili zraven (kar je njen predlog) in bi uvedli strožje preverjanje, da se tega res držijo. Če tega ne opravi, pač ne dobi potrdila za tutorstvo (za kreditne je pa sistem itak že tak). Izobraževanje za tutorje pred začetkom študijskega leta je bilo dobro izvedeno, morebitne izboljšave? Anika je koronska generacija, ki je to izobraževanje imela 2x po Zoomu, torej ne pozna izvedbe v živo. Takrat je bilo to odgovorno glede na okužbe, letos bo pa v Portorožu in če bo izvoljena, bo pomagala pri organizaciji. Zdi se ji dobro, da dobijo tutorji informacije glede delovanja študentskih organizacij in fakultete ter da se povežejo ne samo znotraj oddelka, ampak tudi z drugimi tutorji, z drugih oddelkov. Na germanistiki so problem redni študentje iz tujine, predvsem iz balkanskih držav. Težavo predstavlja že mail v slovenščini, ker ne poznajo jezika. Tutorji sami po imenu ne morejo presoditi, ali študent razume dovolj dobro slovensko ali ne, kar predstavlja težave pri komunikaciji. Dobro je, da se na koncu maila napiše, da lahko tutorji pomagajo, če ne razumejo. Na rusistiki mail napišejo v ruščini, lahko bi sodeloval tudi Oddelek za anglistiko, da bi bil prvi mail morda dvojezičen, pri čemer bi lahko pomagal tudi referat z dodatnimi informacijami o brucih (država izvora). Kako preko fakultete povezat dogodke, da nanje dejansko pridejo tudi drugi študentje, ne samo tutorji in prijatelji? En korak bi bil že Instagram, tako se doseže več ljudi, včasih tudi nesreča z datumi npr. imajo naslednji dan kolokvij, pa jim ne povejo. FF ima ogromen potencial, vsa ta raznolikost se lahko poudari na kakih skupnih dogodkih, pa se ljudje ne zavedajo tega. So pa to tudi generacije, ki so živele preko Zooma zadnji dve leti, in so tega vajene, site marsičesa… Bomo videli prihodnje leto. Jonathan: lahko bi planirali letni koledar tutorji, ŠSFF in ŠOFF. Vsak ima en plan dogodkov in stvari se pogosto prekrivajo, zmeda in vsak oglašuje samo sebe. Vse to bi bila lahko ena stvar, kar bi prineslo posledično tudi manj dela, lažje sofinanciranje in več sredstev, ker bi bilo virov več. Težava je fleksibilnost datumov in množičnost dogodkov, nemogoče se je držati točno načrta, ker se stvari spreminjajo. Za tutorje se pogosto prijavljajo (na npr. slovenistiki) neuspešni študentje, ki morda že drugič pavzirajo, so torej celo v istem letniku kot bruci, po drugi strani pa ima oddelek problem z majhnim številom tutorjev. A bi moral biti nek kriterij, kdo je lahko tutor? Anika: ja, ker če nimaš izkušenj ne moreš svetovati, sploh če delaš iste izpite kot tvoji bruci. Odvisno tudi od posameznih študentov in drugih dejavnikov, lahko da se jim je kje zalomilo, ampak vseeno težko pomaga, če ima že sam težave. Koordinator vsako leto pošlje seznam, da tutorji lahko zavrnemo kandidata, pogoj je vseeno opravljen prvi letnik. Ponekod s seznama črtajo kandidate že profesorji, kar je drugače naloga študentov. Problem treh programov, predpisano je določeno št. brucev, tudi bruci z drugih programov znotraj smeri, in tutor ne more svetovati, če tega programa znotraj smeri ne opravlja. Problem ponekod je majhno št. tutorjev, problem je, če se s smeri nihče ne prijavi za tutorja. Lahko poskušajo urediti že na začetku, da ima vsak tutor bruce z istega programa, a včasih težko. Težava tudi seznami brucev, ki nekateri ne vsebujejo določenih podatkov kot npr. jezik bruca.

Sara Ivanovska kandidira na mesto koordinatorke tutorjev za tuje študente. Je edina prijavljena, drugače je študentka psihologije druge stopnje. Delo je precej zanimivo in zahtevno. Letos so imeli težave z Erasmus študenti oz. z njihovo neodzivnostjo za organizirane dogodke. Na ekskurzijo do Kranjske gore ni bilo nobenih prijav, tako da bo njen prvi izziv večja odzivnost študentov, organizacija česa bolj zanimivega, da bi bilo več prijav. Problem morda tudi njihovo grupiranje, ugotoviti bo morala, kaj bi jih bolj povezalo. Ne ve še točno kaj, morda nek neformalen dogodek, bolj sproščen.

Maša Pupaher kandidira na mesto koordinatorke tutorjev za študente s posebnim statusom. Danes je odsotna, na tej funkciji je sicer že 3 leta. Vse tri kandidatke so potrjene soglasno, na tej točki Anika Logar in Sara Ivanovska sejo zapustita.

**Sklep:** ŠSFF potrjuje kandidatke za koordinatorke tutorstva.

**Glasovanje: Za:**  20 **Proti:** 0 **Vzdržani:** 0

**Ad 4.**

Poročilo predsednice ŠSFF.

Poročila predsednice ni bilo, ker ni imela ničesar za poročati, tako da ta točka ni bila izvedena.

**Ad 5.**

Poročilo prodekana študenta.

Z društvom Sociopatija bodo izvedli akcijo za opremo R1B, ki bo avtonomni študentski prostor, kot so študentje želeli, in bo odprt v času odprtosti fakultete. Ravno so ga pobelili, a potrebujejo še denar za opremo, npr. za kavče. Plan je, da se razpošlje naokrog Google dokument, da dosežemo čim večji krog ljudi, in se ga bo delilo širše kot samo po skupinah funkcionarjev, da se ljudje lahko vpišejo, kako bi prispevali. Cilj je, da bo jeseni prostor že pripravljen za uporabo.

**Sklep:** ŠSFF se seznanja s poročilom prodekana študenta.

**Glasovanje: Za:**  20 **Proti:** 0 **Vzdržani:** 0

**Ad 6.**

Poročilo senata.

Poroča Nejc Kralj. Tri bolj opazne stvari: 1. spremembe vpisnih mest za tuje študente: na posameznih programih se je število povečalo, nekje zmanjšalo, predvsem anglistika eno in dvopredmetna, tudi japanologija npr. Okrog tega je bil prepir, glavni argument oddelkov: ni denarja in so se sklicevali na to, da so pri odločanju o tem avtonomni, tako da je stvar obstala. 2. Prepir okrog pravilnika za doktorski študij. Prišel je direktno na senat, kot gradivo za sejo je bil poslan tik pred zdajci, niso bili najbolj zadovoljni že v štartu, na koncu bodo to še enkrat obravnavali. 3. jamranje senatorjev profesorjev nad preobremenjenostjo v izpitnem obdobju. Želijo več dopustov med izpitnimi roki, da ne bi bili več štirje izpitni roki ampak trije, tako kot po pravilniku univerze. Pod točko razno: v prihodnje bo še ena resnejša debata o tem. Razprava o letnem koledarju za naslednje študijsko leto: med razpravo pritožbe, da nimajo časa za svoje raziskave, da je preveč dela s pedagoškim procesom, čeprav so konec koncev na fakulteti ravno zato, da predavajo. Referati so želeli, da se izpiti končajo nekoliko prej, sredi septembra, kar bi pomenilo prestavitev izpitnega obdobja rahlo v dopuste, kot jih razumejo sami. Prišlo je tudi do posameznih sprememb na oddelkih, vendar nič spornega.

**Glasovanje: Za:**  20 **Proti:** 0 **Vzdržani:** 0

**Ad 7.**

Poročilo upravnega odbora FF.

Ga ni, zato ta točka ni bila izvedena.

**Ad 8.**

Poročila s komisij in odborov FF.

Nesa Vrečer: Komisija za doktorski študij: problem z novim pravilnikom univerze za mentorstvo in somentorstvo. Prej je bilo omejeno samo št. mentorjev, zdaj kvota tudi za somentorje (8). To predstavlja problem na večjih oddelkih npr. na psihologiji, kjer je en profesor za kako smer, ki je povsem zasut z delom. Zato so iskali mentorje drugje. Ker mentorjev na oddelku ni bilo, so jih potrjevali, zdaj mentor lahko od kjerkoli. Univerzitetni pravilnik bo dve leti stal in dokler bo tako, bo problem z mentorstvi. Predhodno je bila v pravilniku zahteva, da že ob prijavi dispozicije bolj prijavljaš namero, da boš pisal članke, zdaj tega ni več, obvezni članek šteje v kvoto treh člankov, ob prijavi dispozicije ne rabiš več imet objavljenega članka. Doktorski študij na FF nikjer ni ocenjen, na FF se bo lahko doktoriralo tudi cum laude.

Sara Svati Sharan: KDMŠ: več ali manj o spremembah obveznih in neobveznih predmetov znotraj študijskih programov, menjava semestrov, ker nekdo kam gre. Filozofija: ker ni končala razpisa, je nosilec predmeta fiktiven oz. je to vodja katedre, ker se še ne ve, kdo bo izvoljen na to mesto. Istega dne (11. 5.) tudi seja statutarne komisije. Konec sage o problematiki dekanov in zaporednih mandatov, zgolj 8 let naenkrat in potem ne več. Ko se je sprememba sprejemala, ni bilo zamejenega prehodnega obdobja, kdaj to začne veljat in kdaj ne. Nekateri dekani so hoteli naslednje leto še enkrat kandidirati in niso vedeli, ali imajo lahko še en zaporedni mandat. Kot datum so določili tako, da se čim bolj zameji. Letos ne bo mogel kandidirati noben dekan, ki je na funkciji že 8 let. Seje konec po precej nestrinjanjih. Drugih komisij in odborov ni bilo.

**Sklep:** ŠSFF se seznanja s poročili s komisij in odborov FF.

**Glasovanje: Za:**  20 **Proti:** 0 **Vzdržani:** 0

**Ad 9.**

Mnenja o pedagoški usposobljenosti. Na tej točki se nam je pridružila Neža Vengust.

**Sklep:** ŠSFF podaja mnenje o pedagoškem delu Klare Hrvatin, ki je v postopku za ponovno izvolitev v naziv lektorice za japonologijo.

**Sklep:** ŠSFF podaja mnenje o pedagoškem delu Mateje Petrovčič, ki je v postopku za izvolitev v naziv redne profesorice za sinologijo.

**Sklep:** ŠSFF podaja mnenje o pedagoškem delu Andreje Trenc, ki je v postopku za ponovno izvolitev v naziv lektorice za španski jezik.

**Sklep:** ŠSFF podaja mnenje o pedagoškem delu Vande Babič, ki je v postopku za ponovno izvolitev v naziv docentke za staro cerkveno slovanščino.

**Sklep:** ŠSFF podaja mnenje o pedagoškem delu Gregorja Hribarja, ki je v postopku za četrto ponovno izvolitev v naziv predavatelj.

**Glasovanje: Za:**  21 **Proti:** 0 **Vzdržani:** 0

**Ad 10.**

Finančno poročilo.

Končalo se je 4. razpisno obdobje. Finančna komisija je pregledala vse prijave, ki so prispele do roka. Za zakasnjene predračune ni problema, sploh, če se dogodki izvajajo šele septembra oz. avgusta. Vrednost točke bo nekoliko nižja, ker jih jeseni čaka še marsikaj. Vrednost točke je 0,75, ker nas čaka še DMV in druge stvari. Opozorilo, naj se vse pošilja v isto nit. Če se ne spomnimo naslova niti, naj jo vprašamo. Naslednje RO bo konec avgusta.

**Sklep:** ŠSFF se seznanja s poročilom finančne komisije.

**Glasovanje: Za:**  21 **Proti:** 0 **Vzdržani:** 0

**Ad 11.**

Potrditev novega poslovnika ŠSFF.

Jonathan: poslovnik je usklajen s poslovnikom ŠSUL. Vsebuje nekaj sprememb, osnutek je natančno pregledal tudi fakultetni pravnik. Sprememba je npr. glasovanje namestnikov. Ker lahko načeloma glasujejo samo predstavniki, so zato odpravili namestnike in pooblaščence. Kdor pride, pride. Kdor ne, pa ne, tako je tudi v ŠSUL, razen, če so namestniki izvoljeni (npr. namestnik predsednice ŠSFF v ŠSUL), tako da namestniki se seje lahko seje (pravilnik ne prepoveduje udeležbe, seje so tako ali tako javne), nimajo pa glasovalne pravice. Seje ŠSFF so tudi javne, razen mnenj. Marsikaj so skušali narediti bolj človeško, a so dobili nazaj komentar, da drugi akti tega ne dopuščajo, lahko pa gredo v popravke kakega fakultetnega akta, če želimo. Tudi dopisne seje ne veljajo za glasovanja, o imenovanjih se lahko glasuje samo na rednih in izrednih sejah,

**Sklep:** ŠSFF potrjuje novi poslovnik ŠSFF.

**Glasovanje: Za:**  21 **Proti:** 0 **Vzdržani:** 0

**Ad 12.**

Razno.

Jonathan: imam nov logo ŠSFF, pingvinček, ki smo ga naročili. Namesto stare papirnice bo bubble tea, razen, če se je v zadnjih 14 dneh kaj spremenilo. K16 se odpira z avgustom/septembrom, verjetno septembrom, lastniki so isti ljudje, kot imajo NUK kavarno, imeli bodo tudi bone, verjetno ista cena kot v NUK-u, bomo videli, kaj bo dejansko od ponudbe.

Seja se je zaključila 31. 5. 2022 ob 18:25.

Gregor Gartner, tajnik ŠSFF

Brina Minca Herlec, predsednica ŠSFF